ΓΡΑΠΤΗ ΕΡΩΤΗΣΗ E-0668/02

υποβολή: Konstantinos Hatzidakis (PPE-DE) προς την Επιτροπή

(11 Μαρτίου 2002)

Θέμα: Ενίσχυση της αγοράς ηλεκτροκίνητων αυτοκινήτων

Δεδομένης της επιβαρύνσεως του περιβάλλοντος στις αστικές περιοχές, θα μπορούσε να με ενημερώσει η Επιτροπή ποια μέτρα προτίθεται να λάβει καθώς και ποια μέτρα προτίθεται να προτείνει στα κράτη μέλη ναιοθετήσουν για την ενίσχυση της αγοράς ηλεκτροκίνητων αυτοκινήτων ή των αυτοκινήτων που συνδυάζουν την ηλεκτροκίνηση με παραδοσιακές μεθόδους·

Απάντηση της κας de Palacio εξ ονόματος της Επιτροπής

(25 Απριλίου 2002)

Όπως διευκρινίζεται στη Λευκή Βίβλο Η ευρωπαϊκή πολιτική μεταφορών με ορίζοντα το έτος 2010: η ώρα των επιλογών(1), οι μεταφορές στις αστικές περιοχές αποτελεί αρμοδιότητα κατ'αρχήν των εθνικών και τοπικών αρχών με βάση την αρχή της επικουρικότητας.

Η Επιτροπή γνωρίζει πάντως το κακό που δημιουργούν οι μεταφορές στις αστικές περιοχές και στην ποιότητα ζωής των κατοίκων τους.

Για το λόγο αυτό, η Επιτροπή ευνοεί ουσιαστικά την προώθηση των ορθών πρακτικών στο δεδομένο τομέα και χρηματοδοτεί, με τα προγράμματα έρευνας, τεχνολογικής ανάπτυξης και επίδειξης, πολυάριθμα έργα για τα εναλλακτικά καύσιμα και οχήματα.

Αναφέρεται ως παράδειγμα η πρωτοβουλία Civitas που ξεκίνησε η Επιτροπή τον Οκτώβριο του 2000, για την οποία διατέθηκε προϋπολογισμός 50 εκατ., με σκοπό να διευκολυνθεί ηλοποίηση ολοκληρωμένων και καινοτόμων έργων για καθαρές αστικές μεταφορές που δίνουν τη δυνατότητα να αποκτήσουν τα ηλεκτροκίνητα οχήματα τη θέση τους σε εφαρμογές μεγάλης κλίμακας.

Άλλωστε, μέσω του προγράμματος έρευνας και τεχνολογικής ανάπτυξης (ΕΤΑ) Thermie χρηματοδοτήθηκαν από το 1995 έως το 1999 με συνολικό ποσό ύψους 25 εκατ. δέκα πέντε περίπου έργα επίδειξης καθαρών (ηλεκτροκίνητων καιβριδικών κυρίως) οχημάτων σε αστικές περιοχές.

Η Επιτροπή, σύμφωνα με τη στρατηγικής της για τα εναλλακτικά καύσιμα(2) που αποβλέπει στην αξιολόγηση της συνεισφοράς κάθε εναλλακτικού καυσίμου σε κύρια πολιτικά προβλήματα όπως είναι η εξάρτηση από τα πετρελαιοειδή, η ασφάλεια εφοδιασμού, οι εκπομπές αερίων του θερμοκηπίου και η ρύπανση, ξεκίνησε πρόσφατα νέα έργα επίδειξης που αφορούν τα ηλεκτροκίνητα λεωφορεία τα οποία λειτουργούν με στοιχεία καυσίμου, και συγκεκριμένα τα έργα CUTE και ECTOS, προϋπολογισμού άνω των 25 εκατ.. Τα έργα αυτά θα επιτρέψουν να μελετηθεί πώς θα μπορέσουν να θέσουν σε εφαρμογή οι επιχειρήσεις μεταφορών και οι δημοτικές αρχές αυτήν την τεχνολογία.

Η Επιτροπή συνεισφέρει στη διάδοση των καθαρών οχημάτων στην αγορά τόσο με τον καθορισμό όλο και αυστηρότερων απαιτήσεων όσον αφορά τις εκπομπές όσο και με τη χρηματοδότηση έργων έρευνας και επίδειξης που επιτρέπουν στις νέες τεχνολογίες για τα οχήματα να αποκτήσουν την αναγκαία βιομηχανική ωριμότητα για την προώθησή τους. Αντίθετα, τα κίνητρα για την αγορά αυτού του είδους οχημάτωνπόκεινται στην αρχή της επικουρικότητας και στις εθνικές, περιφερειακές και τοπικές αρχές.

(1) COM(2001)370 τελικό.

(2) Ανακοίνωση της Επιτροπής στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών σχετικά με τα εναλλακτικά καύσιμα για τις οδικές μεταφορές και με δέσμη μέτρων για την προώθηση της χρήσης των βιοκαυσίμων, έγγρ. COM(2001)547 τελικό.